****

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 402-03/22-01/30

**URBROJ:** 2196-19-01-22-03

**Negoslavci,** 01.09.2022. godine

 Na temelju članka 32., stavka 2., točka 2., Statuta Općine Negoslavci („Službeni glasnik Općine Negoslavci“ broj 1/21), i članka 2. Programa demografskih mjera Općine Negoslavci za 2022. godinu („Službeni glasnik Općine Negoslavci“ broj 1/21), Općinski načelnik Općine Negoslavci dana 01.09.2022. godine donosi

**O D L U K U**

**o isplati jednokratnih novčanih pomoći za đake prvake**

**Članak 1.**

Općina Negoslavci će za školsku godinu 2022./2023. dodijeliti jednokratne novčane pomoći u visini od 1.000,00 kn.

Pravo na jednokratnu novčanu naknadu ostvaruje svaki učenik prvog razreda Osnovne škole Negoslavci.

**Članak 2.**

Općina Negoslavci isplaćuje sredstva iz članka 1. ove Odluke roditeljima/starateljima učenika, na temelju spiska koje dostavlja Osnovna škola Negoslavci, a koji su sastavni dio ove Odluke.

**Članak 3.**

Sredstva za provedbu ove Odluke osigurana su u Proračunu Općine Negoslavci za 2022. godinu.

**Članak 4.**

Za provedbu ove Odluke zadužuje se Jedinstveni upravni odjel Općine Negoslavci.

**Članak 5.**

   Ova Odluka stupa na snagu danom donošenja, a objavit će se u Službenom glasniku Općine Negoslavci i na internet stranici Općine.

**OPĆINSKI NAČELNIK:**

Dušan Jeckov

**Dostaviti:**

* Računovodstvo,
* Arhiva, ovdje.